CELEX: C2005/045/04
Language: et
Date: 2005-02-19 00:00:00
Title: Euroopa Kohtu (esimene koda) 16. detsembri 2004. aasta otsus kohtuasjas C-277/02 (Oberverwaltungsgericht'i eelotsusetaotlus): EU-Wood-Trading GmbH versus Sonderabfall-Management-Gesellschaft Rheinland-Pfalz mbH (Keskkond — Jäätmed — Määrus (EMÜ) nr 259/93 jäätmesaadetiste kohta — Taaskasutusse minevad jäätmed — Vastuväited — Lähteriigi pädeva ametiasutuse pädevus — Direktiivi 75/442/EMÜ artikli 4 nõuete või siseriiklike õigusnormidega vastuolus olev taaskasutamine — Lähteriigi pädeva ametiasutuse pädevus esitada vastavaid vastuväiteid)

19.2.2005   
            
            
               ET
            
            
               Euroopa Liidu Teataja
            
            
               C 45/2
            
         
      EUROOPA KOHTU
   
   (esimene koda)
   16. detsembri 2004. aasta otsus
   kohtuasjas C-277/02 (Oberverwaltungsgericht'i eelotsusetaotlus): EU-Wood-Trading GmbH 
         versus
       Sonderabfall-Management-Gesellschaft Rheinland-Pfalz mbH (1)
   
   (Keskkond - Jäätmed - Määrus (EMÜ) nr 259/93 jäätmesaadetiste kohta - Taaskasutusse minevad jäätmed - Vastuväited - Lähteriigi pädeva ametiasutuse pädevus - Direktiivi 75/442/EMÜ artikli 4 nõuete või siseriiklike õigusnormidega vastuolus olev taaskasutamine - Lähteriigi pädeva ametiasutuse pädevus esitada vastavaid vastuväiteid)
   (2005/C 45/04)
   Kohtumenetluse keel: saksa
   Kohtuasjas C-277/02, mille esemeks on Euroopa Kohtule EÜ artikli 234 alusel 29. juulil 2002 Oberverwaltungsgericht Rheinland-Pfalz'i (Saksamaa) poolt 3. juuli 2002. aasta otsusega esitatud eelotsusetaotlus nimetatud kohtus pooleliolevas asjas järgmiste poolte vahel: EU-Wood-Trading GmbH ja Sonderabfall-Management-Gesellschaft Rheinland-Pfalz mbH, tegi Euroopa Kohus (esimene koda), koosseisus: koja esimees P. Jann ja kohtunikud A. Rosas, R. Silva de Lapuerta, K. Lenaerts ja K Schiemann (ettekandja); kohtujurist P. Léger, kohtusekretär ametnik L. Hewlett, 16. detsembril 2004 otsuse, mille resolutiivosa on järgmine:
   
               1.
            
            
               Nõukogu 1. veebruari 1993. aasta määruse (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral, mida on muudetud komisjoni 18. mai 1998. aasta otsusega 98/368/EÜ ja komisjoni 24. novembri 1999. aasta otsusega 1999/816/EÜ, artikli 7 lõike 4 punkti a esimest taanet tuleb tõlgendada nii, et taaskasutatavate jäätmete saadetistele esitatavad vastuväited, mida siht- ja lähtekoha pädevad ametiasutused on volitatud esitama, võivad põhineda kaalutlustel, mis on seotud mitte ainult jäätmete tegeliku veotoiminguga iga pädeva ametiasutuse territoriaalse pädevuse piirides, vaid ka nimetatud saadetise suhtes ette nähtud taaskasutamistoiminguga.
            
         
               2.
            
            
               Määruse nr 259/93, mida on muudetud otsusega 98/368 ja otsusega 1999/816, artikli 7 lõike 4 punkti a esimest taanet tuleb tõlgendada nii, et lähtekoha pädev ametiasutus võib, selleks et esitada jäätmesaadetisele vastuväidet, hinnates sihtkohas kavatsetava taaskasutamise tervisele ja keskkonnale avalduvaid kahjulikke mõjusid ning järgides proportsionaalsuse põhimõtet, tugineda kriteeriumitele, millele taaskasutamine on lähtekoha riigis allutatud, et vältida selliseid kahjulikke mõjusid, isegi kui need kriteeriumid on rangemad, kui sihtkoha riigis kohaldatavad kriteeriumid.
            
         
               3.
            
            
               Määruse nr 259/93, mida on muudetud otsusega 98/368 ja otsusega 1999/816, artikli 7 lõike 4 punkti a teist taanet tuleb tõlgendada nii, et lähtekoha pädev ametiasutus ei või toetuda jäätmesaadetise suhtes vastuväite esitamisel neile sätetele, mis põhinevad asjaolul, et kavatsetav taaskasutamine on siseriiklike õigusnormidega keskkonnakaitse, avaliku korra, avaliku julgeoleku ja tervisekaitse seisukohalt vastuolus.
            
         
      (1)   ELT C 200, 23.8.2003.